JohanHeinsen/ENO huggingface dataset:
Aarhuus Stifts-Tidende, 1847-09-25
For nogle Dage siden trængte en lille Dreng sig gjennem Schweizergarderne frem til Pavens Person, og overrakte ham et af ham selv forfattet Bønskrift. Den i Uskyldighedens barnlige Tone affattede Petition lod saaledes: Hellige Fader, jeg har en stakkels syg og fattig Moder; jeg selv er endnu for ung til at ernære hende og mig. Vor haarde Vært vil kaste os ud paa Gaden, hvis vi ikke betale ham de fire Daler, vi endnu skylde ham paa Huusleien. Ak, hvor lykkelige kunde fire Daler gjøre os hellige Fader, laan mig blot de fire Daler, og naar jeg engang bliver stor, skal jeg ærligt betale Dig dem igjen." Dette Bønskrift rørte Pius øiensynligt. Han lod strax Barnet give ti Daler. "Nei, jeg behøver kun fire Daler!" raabte den lille Romer med glædestraalende Øine. Pius bøiede sig over Barnet, lagde Haanden, paa dets Hoved, og sagde rørt: "Tag dem kun! De Fire ere for Dig, de Sex for Din Moder, og jeg skal nok betale Eders Huusleie, indtil Du bliver stor."¬
Aarhuus Stifts-Tidende, 1847-09-25
J Schweiz maa Uveiret snart bryde løs. En Borgerkrig, maaskee et blodigt Anarchi, staaer for Døren. "Die Tagsatzung" vil nu fuldbyrde sit Decret, executorisk at uddrive Jesuiterne af Landet, og saa vil Massakren begynde. Det catholske Sonderbund forudseer dette, og Luzern iler at faae sine Skandser færdige, opretter Telegrapher, og holder Landstormen under Vaaben Dag og Nat.
Aarhuus Stifts-Tidende, 1847-09-25
J Frankrig vedvarer Bevægelsen. Hver Dag seer man uhyre Sammenløb i Paris. Hvad man egentligen vil, veed Jngen. Formodentlig samler man efter en Revolution, men man kan ikke finde (Freischutz.) Begyndelsen.
Aarhuus Stifts-Tidende, 1847-09-25
Den Pariser Skuespillerinde Mege blev nys skudt af sin Mand, just som hun vilde begive sig i Theatret. Da han havde fuldbragt Gierningen, vilde han tage Gift, men blev forhindret deri.
Aarhuus Stifts-Tidende, 1847-09-25
En skandalens Historie er i denne Tid en almindelig Gjenstand for Samtalen i Haag. En Oppebørselsembedsmand afgik ifjor pludseligt ved Døden. Man fortalte nemlig, at han havde taget sig selv af Dage, fordi han havde gjort sig skyldig i en Møntforfalskning. Hans Begravelse havde fundet Sted – hans Familie har Sorg, for ham - da pludseligt en Reisende, som var ankommen fra England, forsikkrede, at han havde seet den foregivne Døde gaae i god Behold og veltilmode omkring i Londons Gader. Da Politiet derpaa lod Kisten aabne, fandtes den fyldt med Stene. Jenny Lind mødtes nys i London med Sangerinden Grist ved Buskmændenes Concert, og begge disse Sangens Fyrstinder morede sig kosteligt ved at høre disse virkeligen vilde Natursangeres muntre Toner.
Aarhuus Stifts-Tidende, 1847-09-25
J London er en Officier, som har skudt en Vaabenbroder i Pistolduel, dømt af Juryen. To veltalende Defensorer, alle mulige Omstændigheder, et langt, hæderligt Liv, tale for ham. Man har bl. A. anført, at endogsaa Hertugen af Wellington vilde have duelleret, hvis han havde været i hans Sted. Men alt dette kunde ikkun bevæge Juryen til, at anbefale ham til Dronningens Naade. Saaledes straffer man Dueller i England.
Aarhuus Stifts-Tidende, 1847-09-25
Nylig blev en Duel, som skulde finde Sted paa den fransk-belgiske Grændse, forhindret paa en meget eiendommelig Maade. To Personer fra Amentieres (Departement du Nord) begave sig til Egnen ved Hanpline (Belgien), for her at udfægte deres Strid med Sabler. Da de imidlertid satte sig i Position, bleve de overfaldne af belgiske Toldbetjente, som confiskerede Sablerne, hvis Jndførelse i Belgien er forbudt. Kongen af Preussen var nys i Jschl, og Metternich aflagde ham ikke noget Besøg. Hvad skal man sige dertil, - Hvad Galilæ sagde til Jnqvisitions tribunalet: "Og Jorden dreier sig dog! Hvad hjælpe alle Stilstandsbud! Den menneskelige Aand skrider dog frem. Og Pius og Friedrich Wilhelm ere, mene vi, et Par vakkre Locomotivførere. Erkehertugerne Ludvig og Feanz Carl af Østerrig, den eventuelle Thronarving, hilste derimod paa den preussiske Konge, og Denne talede alvorlige og indholdstunge Ord og Nødvendigheden af en Forandring i det Regjeringssystem, der (A. Zeit.) hidtil er fulgt i Østerrig.
Aarhuus Stifts-Tidende, 1847-09-25
J Trier døde en vis Gottfried de Lassaulz, aldeles hjælpløs, som Betler i et Fattighuus, medens der til ham, i Kammerretsdepositoriet i Berlin, opbevaredes en Arv paa 12,000 Daler med Rente og Rentes Rente for sytten Aar. Han var en naturlig Søn af en fransk Officier, Pierre de Lassaulz. Hans Moder, som døde i Berlin, havde, uden at han abnede det, testamenteret ham 12,000 Daler preuss. Cour. Men han læste aldrig Kammerrettens Opfordring, og døde, en riig Arving, som Betler. Nu indkalder Kammerretten igjen hans Arvinger. For noget siden bortfløi der fra et Gods, som tilhører Baron Carl v. Rothschild i Frankfurts Omegn, en sort Svane, der hørte til et Par, som Hr. Rothschild for nogen Tid siden havde kjøbt for 1200 Gylden. For at faae den tilbage igjen, blev der i de offentlige Blade udlovet en stor Douceur. Nu melder et Manzer Blad, at en Skytte har ved Rhinen havt den Lykke at skyde en sort Svane, hvilket er en ganske overordentlig Sjeldenhed, og at han havde foræret den til det zoologiske Kabinet i Mainz.
Aarhuus Stifts-Tidende, 1847-09-25
Fra de offentlige Retssessioner i Preussen er, som bekjendt, det smukke Kjøn udelukket. Polakprocessens Jnteresse er imidlertid for lokkende for Berlinerinderne, til at ikke endeel Damer skulde have listet sig ind i Retssalen, forklædte som Mænd. Man har nu truffet særlige Foranstaltninger til at forhindre denne Lovovertrædelse for Fremtiden.
Aarhuus Stifts-Tidende, 1847-09-25
Den fra Straffeanstalten i München for kort siden undvegne berygtede Forbryder Hünervogel sendte forleden Straffeanstaltens Direction en Raabuk, ledsaget af en forbindtlig Skrivelse, hvori han beder denne Foræring modtaget som en ringe Erkjendtlighed for hans frie Forpleining i dette dyre Aar.
Aarhuus Stifts-Tidende, 1847-09-25
J München staaer det nu Enhver, som lyster, frit for, at smøge sin Cigarre, naar han gaaer forbi en Skildvagt. Kong Ludvig har ophævet Forbudet derimod, uden at befrygte, at Europa derved skal bringes ud af Ligevægt.
Aarhuus Stifts-Tidende, 1847-09-25
En Mainzer Borger, Hr. Damian Kuntzmann, har, som Surrogat for Blodigler, opfundet et Jnstrument, som af Dr. Bondin i Versailles er anbefalet som praktisk brugbart og af den franske Regjering anerkjendt ved et Patent. Redacteuren af den paa saamange Maader anfægtede evangelische Kirchenzeitung i Berlin, Professor Hengstenberg, er, som ondfindet Pasquillant mod to evangeliske Præster, bleven fiskalsk anklaget og dømt til fjorten Dages Arrest. Det hedder i Dommen: "C. W. Hengstenberg bør, for paa pasquillantviis grovelig at have fornærmet Hofpræst Ernesdorff og Pastor Meinecke i Haberstadt, at straffes med fjorten Dages Fængsel, og at betale alle Sagens Omkostninger.
Aarhuus Stifts-Tidende, 1847-09-25
Den Nysgjerrighed, som nu knytter sig til Frøken Luzy's Person, er saa stor, at Directeuren for et Læsekabinet i London har tilbudt denne Dame 25,000 Fres, om Aaret for i hans Establissement i 3 Aar at holde Forelæsninger over fransk Sprog og Literatur.
Aarhuus Stifts-Tidende, 1847-09-25
Churprinds=Medregenten af Hessen har, med sin Familie, havt en Sammenkomst med Churfyrsten i Frankfurt, og man imødeseer vigtige Bestemmelser. Paa Jernbanen i Nærheden af Landsbyen Labet, ved Wittenberg, bleve den 14de ds., om Aftenen, 4 Heste kjørte ihiel og en femte lemlæstet af det fra Berlin kommende Gods-Tog. Flere af Vognene bleve ogsaa derved bragte ud af Skinnerne og een væltet. Af Passagererne kom lykkeligviis ingen til Skade. De stakkels forulykkede Heste vare som sædvanligt om Aftenen vendte hjem fra Græsgangen, men bleve skye ved Tappenstregen af det paa en Gjennemmarsch i Labet indqvarterede Militair.
Aarhuus Stifts-Tidende, 1847-09-25
Den lunefulde Lykkesgudinde tilsmiler i Almindelighed dem, som mindst trænge til hende. Vi fortalte nys, at Millionairen Rothschild i Wien havde vundet 20,000 Gylden i det Frankfurter Lotteri. Nu høre vi, at den største Gevinst i det Hamborger Stads-Præmie Laans første Trækning er tilfalden Salomon Heines Søn. Den andrager 120,000 i Bco.
Aarhuus Stifts-Tidende, 1847-09-25
Landboerne ved Bremen ere i høi Grad forbittrede paa den electriske Telegraphlinie; de sige, at den holder Regnen borte og at den skader Landets Frugtbarhed paa flere Maader. De beraabe sig paa Kjendsgjerninger. Saaledes trak nys et stærkt Tordenveir og fra Østen, og var allerede saa nær, at man hørte Tordenslagene strax efter Lynglimtet; men dog trak Uveiret ganske stille over den electromagnetiske Telegraph, og kom kort efter igjen vesterfra, dog uden at komme til Udbrud. Paa samme Maade er hidtil ethvert Tordenveir trukket forbi ved hine Telegrapher. Man hører derfor idelige Trusler udstødes imod dem, og nogle Mand Cavalleri ere beordrede til at patrouillere ved dem. Man mindes maaskee, at Naturkyndige have yttret den samme Frygt med Hensyn til Jernbaner.
Aarhuus Stifts-Tidende, 1847-09-25
J Hamborg taler man i disse Dage meget omen Signora Elena Angai, der i Thaliatheatret er optraadt som Concertgiverinde. Hun er et Phænomen af ganske eiendommelig Art. Hun fremtræder med den meest prosaiske Ronchalance, er snarere hæslig end smuk, og naar hun saaledes viser sig, idet hun smiler uden mindste Ynde, tiltroer man hende aldeles Jntet; men hendes Suffisance, hendes Ugeneerthed frapperer, og man forbauses, saasnart hun aabner Munden, thi man har endnu aldrig bemærket Mage til Kraft, Klarhed, Sikkerhed og Tonebeherskelse. Derhos synger og dirigerer hun paa een Gang, idet hun fra Tid til anden bunker den hende akkompagnerende Pianist i Ryggen og kraftigt træder Takten med sin smukke Fod. Hendes hele Væsen, selv hendes Klædedragt, har noget ubeskrivelig vulgairt ved sig, og man fristes slet ikke til at see paa hende, men man hører hende med Beundring.
Aarhuus Stifts-Tidende, 1847-09-25
Auctionen over den afdøde svenske Skuespillerinde, Mdslle Högqvists Efterladenskaber (see Av. No. 154) skal fortsættes i October Maaned. Beløbet for den sidstafholdte var 23,500 Rdr. Bco. Af Nipssager i Guld var der 22 Broscher, 26 Armbaand, 40 Fingerringe, 14 Halskjæder, 18 Par Ørenringe, osv. Defleste vare indfattede med Juveler. Af Sølv var der, som meldt, 6000 Lod, hvoriblandt foruden det allerede Anførte en sexarmet Lysestage, vog 350 Lod, en Suppe terrin paa 350 Lod, en Theemaskine paa 240 Lod, et Vastefad med Kande paa 160 Lod, samt adskillige forgyldte Kasseroller og diverse Fade paa 150 til 180 Lod Stykket. Af Klædningsstykker var der 28 Kaaber og Pelise, 114 Kjoler, 45 Shawler &c. Af Silketøier og Fløiel forefandtes 16 a 1700 Alen, samt store Partier af Blonder og Kniplinger a. og en Mængde broderede Tøier i hele Stykker. En Brosche betaltes med 400 Rdr., en anden med 275, en Ring med 233, osv. En sort Silkepels med Hermelin gik i 200 Rdr. Kaaber og Kjoler betaltes med 30, 40 a 50, Klædningerne med 40, 50 til 70, og Shawlerne med 50, 70 a 100 Rdr. og derover. En italiensk Straahat, betaltes med 55 Rdr. Bco. J Tønning og det omliggende Landskab grasserer den saakaldte Stoppelfieber. Hele Familier ligge syge deraf. Det var af den at Justitsraad Borgermester Dähnhardt nylig døde.
Aarhuus Stifts-Tidende, 1847-09-25
Jfølge "Jtzehoer Avis" skulle endeel af de Medlemmer af den tydske Landmandsforsamling i Kiel, som deeltoge i den saakaldte "Pigetour til Marskegnene, paa Hjemveien om Aftenen fra Breitenburg være faret vild, flere Vogne væltede, og omsider, efter mange Besværligheder, maattet nøies med Natteqvarteer paa Holofter &c. Af et Brev fra Vendsyssel. den 20de Septbr. 1847. J disse Egne er Høsten tilende og Alt vel bjerget. Hver Mand har sin Lade fuld og allevegne sees Hæs paa Hæs. Alle Kornsorter, især fra veldyrkede Jorder, skjæppe godt.
Aarhuus Stifts-Tidende, 1847-09-25
Om Kartoffelsygen høres, med meget faa Undtagelser, næsten intet. Nogle Steder er allerede Rugen lagt: men i det Hele hindres denne Sæd ved de senere Dages megen Regn.
Aarhuus Stifts-Tidende, 1847-09-25
Efter et Provindsialblad har en Reisende gjort den bemærkning, at Høstens Udfald i det nordlige Jylland, synes ringere end paa Øerne. Kan gjerne være, og det beviser da at vi ogsaa her leve i Velsignelsens Land. Men, drager en Vendelboe Syd paa, da møder hans Øie dog Yttringer af Tvivl, Uvidenhed og Fordomme imod hans Hjem=Egn. Kunne, spørger De, Jorderne i Vensyssel afgive noget Og ap les synderligt Vaarkorn der Grunden til slige Fordomme kunne vi kun søge i den underlige Forudsætning, at Vendsyssel skulde være et mindre og ikke saa lidet mindre frugtbart Land, fordi det er Danmarks nordligste Landsdeel. Men foruden det at der i vort Nova Zembla gives en bekjendt, fortrinlig og søgt Qvægrace, der dog for endeel forudsætter en productiv og nærende Jordbund, synes det dog anbefalende for vor Egn at den ene Landmand efter den anden fra fjernere Steder søge hid paa Kjøb. Mange Handeler af større og mindre Betydenhed foregaae her i den senere Tid; thi Eiendomsprisernes Høide Syd paa fore Kjøberne hid, hvor en Eiendom endnu lader sig kjøbe 20 a 25 pCt. billigere end en, i productiv Værd, tilsvarende Eiendom paa Øerne eller i en med disse omtrentlig localiseret Egn af Landet. Øiensynlige Data frembyde sig ogsaa her at Agronomen med Flid og Jndsigt ligesaa fuldt finder sin Løn i den vendsysselske, idetmindste tidligere meget miskjendte Sphære, thi næsten allevegne, vil man i veldyrkede Eiendomme finde Exempler paa at der afvindes Jorden ligesaa skjønne Afgrøder, som i anerkjendte frugtbare Strøg, noget der noksom beviser hvorledes Betænkelighederne ogsaa i climatisk Henseende fornemmelig kun ere Skyggebilleder, mere i Phantasien end i Virkelighed. Hvad ellers indeværende Aars gode Høst angaaer, da har et Blad, om vi mindes ret, den "Berlingske Tidende", for endeel ladet den hidrøre fra den Omstændighed, at der d. A. skulde være lagt færre Qvanta af Kartofler end ellers. Men dette maae vi, med al Agtelse for det ærede Blad, modsige; thi meget mindre har Kartoffelsæden, i det Hele taget, ikke været; idetmindste ikke i det nordlige Danmark, og selv om den havde været noget, ja om ikke saa lidet mindre, kunde dette dog ikke have influeret i nogen mærkelig Grad paa Kornhøsten; thi det Areal, som benyttes til Kartoffeldyrkning, kunde langtfra ikke, ved, blot for en Deel, at være benyttet til Kornsæd, give nogen føiefaldende Production. Resende.
Aarhuus Stifts-Tidende, 1847-09-25
Med Dampskibet Christian VIII fra Rhvn.
Aarhuus Stifts-Tidende, 1847-09-25
Major v. Thalen, Overretsassessor Buck m. Moder og Søster, Landsoverretsproc. Jespersen, Pastor Wahl m. Familie, Fru Bech m. Datter, Propr. Wolgehagenm. Kone, Organist Behrend, Fabr. Bock, Kom. Chr. Faurschou, N. J. Møller, Dahl og Larsen, Student Asmussen, Jfrne Mørch, Holm, Hald og Jensen, Mr. Carstensen m. 2 Døttre, Jfr. Muhle, Kbm. Lauritzen, Hr. Møller, Landm. Godt, Veibetjent Mariager, Møllebygger Olsen, Brygger Apitz, Glarmester Boes, Hr. Presto m. Broder, samt nogle Dækspassag. Jalt 47 Passag. Med Dampsk. "Christian VIII til Fredericia, Snoghøi, Aarøesund og Kiel Propr. Wolgehagen m. Kone, Major v. Thalen, Md. Blankholm m. 2 Børn, Hr. Bærentzen, Brygger Apitz, Hr. Møller, Jfrne Hald, Holm og Stuhr, samt nogle Dækspassagerer.
Aarhuus Stifts-Tidende, 1847-09-25
Ankomne m. Dampsk. "Jris fra Khvn.: Godseier Holstein-Rathlau med Broder, Cancelliraad Wiborg, Kammerherre Mylius, Jægermester Mylius, Fru Lukken, Frøken Laussen, Pastorerne Tryde og Schade, Frøken Dalgas, Propr. Wroblewsky, Hr. Mourier, Kom. Holm, Paulsen, Kock, Tandrup, Gundersen, Lyngbye, Faartoft og Thrane, Cand. Jngerslew, Propr. Stabell, Kammerjunker Bruun, dHrr. Asmussen, Rosenberg og Wang, Jfrne Meyer, West, Borup og Hartvigson, Hr. Broberg m. 2 Døttre, Skomagerm. Riechel, dHrr. Glud og Magner, Jfrne Kjær og Pefferkorn, dHrr. Bagge og Meisner, Parfumeur Tiedgen, Contoirist Byberg, Hr. Kjær med Forlovede, Farver Froberg, Mad. Seeberg, Jfr. Bog, Hr. Kerling, Jfr. Elsemann. Jalt 69.
Aarhuus Stifts-Tidende, 1847-09-25
Ved Tallotteriets 1470 Trækning i Altona udkom: Nr. 34. 17. 84. 53. 76.
Aarhuus Stifts-Tidende, 1847-09-25
Bekjendtgjørelser. Tirsdagen den 2de dennes bortkaldte den alvise Gud fra mig og 6 uforsørgede Børn min kjære og stræbsomme Mand, Søren Lind, forhen Kjøbmand i Aarhuus, i hans Alders 47de Aar, efter at han i 17 Aar trofast havde deelt Livets Sorger og Glæder med mig. Ved at bringe dette sørgelige Budskab til fraværende Slægt og Venner er Haabet om en kjærlig Deeltagelse mig en styrkende Trøst i min tunge Sorg. Linaa, den 25de September 1847. Lovise Charlotte Lind, født Thomsen.
Aarhuus Stifts-Tidende, 1847-09-25
Læseforeningen for Aarhus og Omegn.
Aarhuus Stifts-Tidende, 1847-09-25
Torsdagen den 7de October 1847, Aften Kl. 7. afholdes en ordinair Generalforsamling.
Aarhuus Stifts-Tidende, 1847-09-25
Onsdagen den 29de denne Maaned, ved Middagstid, afholdes Auction ved Rønde Kro over 16 a 20 Stk. gode Køer, nogle Faar, et Par store Tyre, og muligt tillig 2 a 3 gamle Arbeidsheste. Skov-Auction.
Aarhuus Stifts-Tidende, 1847-09-25
Løverdagen den 23de Octbr. førstkommende lader Hr. Proprietair Strange til Julianelyst i den ham tilhørende Skov, "Birkholm kaldet, paa Østbirk Mark, ved Auction bortsælge omtrent 200 Rumere af Bøgetræer, paa Roden, tjenlige til Gavntræ og Brændetræ. Auctionen begynder Klokken 9 Formiddag. Mødestedet er ved Skovfogedhuset. Lysthavende indbydes. Woer og Nim Herreders Contoir i Horsens, den 16de N. Jørgensen, const. Septbr. 1847.
Aarhuus Stifts-Tidende, 1847-09-25
Efter Begjæring af Commissionen for Aarhuus Fattigvæsen foretages Licitation i Fattiganstalten, Onsdagen.
Aarhuus Stifts-Tidende, 1847-09-25
den 29de September førstkommende, om Formidd. Kl. 12, over Leverance af Rugbrød i Tidsrummet fra 1ste Octbr. d. A. til ultimo Marts 1838. 150 Lpd. fersk Oxekjød til Nedsaltning. 22 Tdr. Kogeærter, 4 Tdr. hele og 5 Tdr. brækkede Byggryn 300 Stkr. Hvidkaal, 1000 Stk. Grønkaal, 3 Tdr. Gulerødder og 1/2 Tde Rødløg. Conditionerne ere forinden til Eftersyn paa Fattigvæsenets Casserer- og Expeditions-Contoir. Aarhuus, den 23de Septbr. 1847. I. Chr. Høe, const. Auctionsdirecteur. Daguerreotyp=Portraiter.
Aarhuus Stifts-Tidende, 1847-09-25
Da jeg endnu opholder mig her og forfærdiger Portraiter som sædvanlig, anbefaler jeg mig herved paa det Bedste. Min Bopæl er hos Hr. Stolemager Dich paa C. Wischmann. Middelgade.
Aarhuus Stifts-Tidende, 1847-09-25
Organist, Cantor og Chordegne-Embedet ved Domkirken i Aarhuus er ledigt. Jndtægterne ere : 100 Rbd. aarlig af Domkirken og 55 Rbd. af Kæmnerkassen; Chordegne-Penge og Høitidsoffer af Menigheden Beløbet heraf kan ikke opgives, det har hidtil været ubetydeligt ; accidentelle Jndtægter ved Barnedaab, Confirmationer, Bryllupper, Begravelser, osv. omtrent 300 Rbd. Til Formanden svares i aarlig Pension 125 Rbd., som han hæver af Embedets faste Indtægter. Ansøgninger og dette Embede, stillede til Stiftsøvrigheden, maae indleveres til Kirke-Inspectionen inden førstkommende 1ste November.
Aarhuus Stifts-Tidende, 1847-09-25
Hos en Godsforvalter, der har en vidtløftig Administration underhænde, er til 1ste Novbr. d. A. Plads ledig for en Fuldmægtig. Dersom den Attraaende har juridiske Kundskaber og saamegen Kjendskab til det tydske Sprog, at han med Lethed kan oversætte fra Dansk, vil samme komme i Betragtning ved Vilkaarenes Bestemmelse. Nærmere Underretning erholdes hos Hr. Kjøbm. H. C. Bursche i Aarhuus. 1000 Rbd.
Aarhuus Stifts-Tidende, 1847-09-25
af Aarhuus Hospitals Midler kunne erholdes tillaans i Decbr. Termin 1847, imod betryggende Sikkerhed i en fast Eiendom i Aarhuus eller dens Omegn. C. Rasmussen. Nogle Capitaler af Beløb fra 400 1000 Rbd. anvises til Udlaan i Decbr. Termin 1847, imod antageligt Underpant i Aarhuus Kjøbstad eller dens Omegn, af C. Rasmussen.
Aarhuus Stifts-Tidende, 1847-09-25
En rask Dreng, af god Familie og med gode Skolekundskaber, kan strax eller efter Confirmationen blive anbragt i Handelslære, i en af Sjællands förste Kjøbstæder, og blive klædt i Lære aarene. Herpaa Reflecterende ville behage at henvende sig til Kjöbmand C. A. Rodtwitt i Aarhuus, som giver nærmere Underretning.
Aarhuus Stifts-Tidende, 1847-09-25
Af Frysenborg Administrations Umyndiges Midler vil til næste 11te December Termin kunne erholdes tillaans, mod anordningsmæssig Sikkerhed, circa 3000 Rbd., samlede eller deelviis. Dyrhuset pr. Frysenborg, den 12te Septbr. 1847. Bud, Godsforvalter.
Aarhuus Stifts-Tidende, 1847-09-25
Trykt i Aarhuus Stiftsbogtrykkeri. Hjælpelærer=Pladsen ved Pedholdt Skole, Malling Sogn, er, formedelst den sidste Hjælpelærers Befordring, bleven ledig. De Seminarister, som maatte attraae denne Plads, anmodes om at henvende sig med deres Attester og Anbefalinger til Sognepræsten i Beder.
Aarhuus Stifts-Tidende, 1847-09-25
En opvakt Dreng, der regner og skriver godt og har Lyst til Postsaget, kan til 1ste November blive antaget ved mit Contoir. Aarhuus Postcontoir, den 18de September 1837. Düring-Rosenkrantz 200 Rbd., tilhørende Støvring og Galthen Herreders Skolelærerhjælpe kasse, kunne i forestaaende December Termin erholdes tillaans imod anordningsmæssig Sikkerhed, naar man i portofrie Breve desangaaende henvender sig til undertegnede Provst. Harritzlev Præstegaard, den 13de Septbr. 1847. H. P. Mollerup. Holsteenske Boghvedegryn til 8 Mk., 8 Mk. 8 Sk. a 9 Mk. Skpn., samt fine Perlegryn, faaes hos Fr. Pontoppidan, boende paa Middelgade.
Aarhuus Stifts-Tidende, 1847-09-25
Efter fuldende Indkjøb i Hamborg er mit Lager bleven foröget med et stort Udvalg af Kjole& Kaabetöier m. m. som udsælges billigst muligt af P. Nörgaards Enke.
Aarhuus Stifts-Tidende, 1847-09-25
Kjöbenhavnsk Saallelæder, samt det saakaldte Vild-Læder, som paa den senere Tid har været meget efterspurgt, faaes nu i hele og halve Huder billig hos C. A. Rodtwitt, Mindegade No. 329.
Aarhuus Stifts-Tidende, 1847-09-25
Klar Tran, i Tønde, & ankerviis faaes billig hos C. A. Rodtwitt.
Aarhuus Stifts-Tidende, 1847-09-25
Fiin Tjære. i hele & halve Tønder, samt iislandsk Klipfisk, svensk lern & lernplader, Shbestene i alle Störrelser, faaes billig hos C. A. Rodtwitt.
Aarhuus Stifts-Tidende, 1847-09-25
Skraatobaksaasom Chatolskraae, engl. & skotsk Skraae af Chr. Augustinus's bekjendte gode Fabricata faaes hos C. A. Rodtwitt. Hvide Balskoe, med Bandoleersaaller faaes hos C. A. Rodtwitt. Skipper C. Basse, Jagten Prøven, afseiler paa Mandag til Kjøbenhavn og medtager Fragtgods. Mærk.
Aarhuus Stifts-Tidende, 1847-09-25
Natten mellem den 20de og 21de dennes er bortkommet en Bede og en Aaring mærket, med en Split i det venstre og et Stykke af det høire Øre og Aaringen har en sort Plet paa det ene Forbeen, samt en Bede mærket med et Huli det venstre Øre. For Oplysning eller Tilveiebringelse af disse Faar udloves en passende Douceur. Lyngbygaard, den 23de Septbr. 1837. Niels Sørensen Brændstrup, Staldkarl.
Aarhuus Stifts-Tidende, 1847-09-25
Hos Boghandlerne Wissing og Seidelin faaes: Forslag til Livsforholdenes Ordning med Hensyn til Handelen, Staten ov. af J. C. Hviid. 8 s.; Nogle Ord om Hr. J. C. Hvids Forslag til Livsforholdenes Ordning ov. af J Seidelin 8 s.; og Svar paa J. Seidelins kritiske Ord mod mit Skrivt om Livsforholdenes Ordning ov. af J. C. Hviid. 8 s. En splinterny Vise. om Daglysets sørgelige Forsvinden og om den kjedsommelige Arbeiden ved Tællelys, bestemt til at afsynges ved Haandværkssvendenes Lysegilde Michaeliaften, eenfoldigen forfattet af Daniel Seivir, Skomagersvend, faaes for 4 s. i alle Boglader.
Aarhuus Stifts-Tidende, 1847-09-25
Cataloger over afdøde Provst Stabells Bogsamling, der sælges i Ormslev den 4de October, kunne erholdes hos Hr. Boghandler Wissing i Aarhuus.
Aarhuus Stifts-Tidende, 1847-09-25
Rettelser I Avertisse i Nr. 151 om Complette ring af Borgercorpserne staaer: Stiftsamtsmands, istedetfor Stiftamtmandskabs. – J Kom. Christensens Avi Nr. 150 om Samling i Boet staaer i 5te Linie, ordinire, istedet for ordinaire.
Aarhuus Stifts-Tidende, 1847-09-27
No 168. Mandagen. den 27de Septbr. Kongelig privilegeret. Stifts-Tidende. Aarhuus Redigeres og udgives 4 Gange ugentlig af Overkrigscommissair A. F. Elmquist.